## Odluka Ustavnog suda Republike Hrvatske broj: U-VII-1244/2001 od 29. svibnja 2001.

### NN 50/2001 (1.6.2001.), Odluka Ustavnog suda Republike Hrvatske broj: U-VII-1244/2001 od 29. svibnja 2001.

# USTAVNI SUD REPUBLIKE HRVATSKE

812

Ustavni sud Republike Hrvatske, u sastavu Jasna Omejec, dopredsjednik
Suda, te suci Marijan Hra­njski, Petar Klarić, Mario Kos, Jurica Malčić, Ivan Matija,
Ivan Mrko­njić, Agata Račan, Emilija Rajić, Vice Vukojević i Milan Vuković,
odlučujući u povodu žalbe za zaštitu izbornog prava Hrvatske se­ljačke stranke,
Općinske organizacije Brestovac, na sjednici održanoj 29. svib­nja 2001.
godine, donio je

## ODLUKU

I. Usvaja se žalba Hrvatske se­ljačke stranke, Općinske organizacije
Brestovac, izjav­ljena protiv rješe­nja Županijskog izbornog povjerenstva
Požeško-slavonske županije, broj: ŽLSPr-3/01 od 26. svib­nja 2001. godine.

II. Poništavaju se:

– rješe­nje Županijskog
izbornog povjerenstva Požeško-slavonske županije, broj: ŽLSPr-3/01 od 26. svib­nja
2001. godine,

– odluka Općinskog izbornog
povjerenstva Općine Brestovac o rezultatima izbora provedenih dana 20. svib­nja
2001. godine na izbor članova u Općinsko vijeće Općine Brestovac od 21. svib­nja
2001. godine,

– odluka Općinskog izbornog
povjerenstva Općine Brestovac o utvrđiva­nju izabranih kandidata (sastavu
članova) Općinskog vijeća Općine Brestovac od 21. svib­nja 2001. godine.

III. Ostaju na snazi:

– rješe­nje Općinskog
izbornog povjerenstva Općine Brestovac o ispravku odluke o rezultatima izbora
provedenih 20. svib­nja 2001. godine za izbor članova u Općinsko vijeće Općine
Brestovac od 23. svib­nja 2001. godine,

– rješe­nje Općinskog
izbornog povjerenstva Općine Brestovac o ispravku sastava članova Općinskog
vijeća Općine Brestovac od 23. svib­nja 2001. godine.

IV. Ova odluka objavit će se
u »Narodnim novinama« i službenom glasilu Požeško-slavonske županije.

```
Obrazlože­nje
```

```
if !supportEmptyParas endif
```

1. Hrvatska se­ljačka stranka, Općinska organizacija Brestovac (u da­lj­njem
tekstu: podnosite­ljica) pravodobno je podnijela žalbu protiv rješe­nja
Županijskog izbornog povjerenstva Požeško-slavonske županije (u da­lj­njem
tekstu: Povjerenstvo), broj: ŽLSPr-3/01 od 26. svib­nja 2001. godine.

Točkom 1. osporavanog rješe­nja prihvaćen je prigovor Hrva­t­ske
demokratske zajednice, Općinskog odbora Brestovac (u da­lj­njem tekstu: HDZ) i
poništeno je rješe­nje Općinskog izbornog povjerenstva Općine Brestovac »o
ispravku Rezultata izbora provedenih dana 20. svib­nja 2001. god. za izbor
članova Općinskog vijeća Općine Brestovac« od 23. svib­nja 2001. godine, te
rješe­nje istog povjerenstva »o ispravku sastava članova Općinskog vijeća
Općine Brestovac« od 23. svib­nja 2001. godine.

U točki 2. osporavanog rješe­nja
nadležno Povjerenstvo je utvrdilo da se održavaju na snazi odluke Općinskog
izbornog povjerenstva Općine Brestovac o rezultatima izbora provedenih u Općini
Brestovac dana 20. svibnja 2001. godine, kao i o sastavu Općinskog vijeća Općine
Brestovac, koje je Općinsko izborno povjerenstvo Općine Brestovac donijelo 21.
svib­nja 2001. godine, a kojima je utvrđeno da u Općinskom vijeću Općine
Brestovac Hrvatska demokratska zajednica (HDZ) ima 6 vijećnika, Hrvatska se­ljačka
stranka (HSS) 4 vijećnika, Hrvatska narodna stranka (HNS) 2 vijećnika,
Socijaldemokratska partija Hrvatske (SDP) 1 vijećnika, Hrvatska socijalno
liberalna stranka (HSLS) 1 vijećnika i Nezavisna lista 1 vijećnika.

2. Obrazlažući navode žalbe
podnosite­ljica predlaže Ustavnom sudu da osporavano rješe­nje preinači i
odluči da HDZ i HSS imaju po pet vijećnika ili, podredno, da žalbu usvoji,
ukine osporavano rješe­nje i predmet vrati Povjerenstvu na ponovni postupak.

Podnosite­ljica navodi da »ne može prihvatiti obrazlože­nje napadnutog
rješe­nja koje je dalo Županijsko povjerenstvo, jer u stavku 2. članka 23.
Zakona o izboru članova predstavničkih tijela jedinica lokalne uprave i
područne (re­gionalne) samouprave (»Narodne novine«, broj 33/01), na koji se
ovaj organ poziva, nije navedeno da li se radi o cijelim ili decimalnim
brojevima, a u stavku 3. istog članka Zakona je jasno utvrđeno da se taj stavak
primje­njuje samo u slučaju ako se ne može utvrditi koja lista ili liste imaju
prednost. Budući da je broj 538/5 = 107,60 za 0,44 veći od broja 643/6 =
107,16, matematičkim putem je utvrđeno da lista HSS ima prednost, pa joj je
trebalo dodijeliti preostali mandat vijećnika u Općinskom vijeću Općine
Brestovac.«

3. U obrazlože­nju osporavanog rješe­nja, Povjerenstvo se pozvalo na članak
23. stavak 2. Zakona o izboru članova predstavničkih tijela jedinica lokalne
uprave i područne (re­gionalne) samouprave (»Narodne novine«, broj 33/01; u da­lj­njem
tekstu: Zakon o izborima), te utvrdilo da »u konkretnom slučaju rezultati
glasova­nja na području općine Brestovac nisu sporni već je samo sporna
metodologija po kojoj je izračun izvršen. Ukoliko bi se prihvatilo da je
zajednički djelite­lj broj s decimalama to bi bio broj od 107,60 i po tom
izračunu radilo bi se o broju koji bi pripadao HSS, jer bi broj HDZ-a iznosio
107,16. Ukoliko bi se pak prihvatila metodologija izračuna putem cijelih
brojeva bez decimala zad­nji broj bi bio broj 107 i to zajednički broj liste
HDZ i HSS i u tom slučaju primijenila bi se odredba članka 23. stavak 3. Zakona
po kojem bi broj 107 kao zad­nji broj pripao HDZ-u jer je ­nje­gova lista
osvojila više glasova.«

U obrazlože­nju osporavanog
rješe­nja nada­lje se navodi da je »Županijsko izborno povjerenstvo prihvatilo
dosadaš­nju praksu izračuna rezultata na cijele brojeve i tom prilikom utvrdilo
da je zajednički djelite­lj broj 107 bez decimala pa da prema tome 15. zad­nje
mjesto paipada listi HDZ-a primjenom članka 23. stavak 3. Zakona, jer je lista
HDZ-a dobila ukupno više glasova ne­go lista HSS (643 naspram 538)«. Iz tog je
razloga Povjerenstvo prihvatilo prigovor HDZ-a i poništilo rješe­nja o ispravku
Općinskog izbornog povjerenstva Općine Brestovac, kojima je utvrđeno da i HDZ-u
i HSS-u pripada jednak broj mjesta u Općinskom vijeću (5), te je održalo na
snazi prethodne odluke istog Općinskog povjerenstva kojima je utvrđeno da HDZ-u
pripada 6, a HSS-u 4 mjesta u Općinskom vijeću Općine Brestovac.

*Žalba je osnovana.*

4. Razmatra­njem spisa
predmeta Povjerenstva i pripadajuće izborne dokumentacije, Ustavni sud je utvrdio
da je Općinsko izborno povjerenstvo Općine Brestovac svojim rješe­njem od 23.
svib­nja 2001. godine o ispravku rezultata izbora provedenih 20. svib­nja 2001.
godine za izbor članova Općinskog vijeća Općine Brestovac i rješe­njem od 23.
svib­nja 2001. godine o ispravku sastava članova Općinskog vijeća Općine
Brestovac (u da­lj­njem tekstu: rješe­nja o ispravku) ispravilo vlastite,
prethodno donesene odluke o rezultatima izbora i o izabranim kandidatima
(sastavu članova) Općinskog vijeća Općine Brestovac od 21. svib­nja 2001.
godine, na način da je umjesto dijela tih odluka, u kojima je bilo utvrđeno da
je u Općinsko vijeće Općine Brestovac izabrano 6 vijećnika HDZ-a i 4 vijećnika
HSS-a, rješe­njima o ispravcima od 23. svib­nja 2001. godine utvrdilo da je u
Općinsko vijeće izabrano 5 vijećnika HDZ-a i 5 vijećnika HSS-a.

Rješe­nja o ispravku donesena su teme­ljem primjedbe HSS-a, koji se
usprotivio točnosti izračuna broja vijećničkih mjesta što po osnovi postignutih
rezultata izbora, odnosno broja dobivenih važećih glasova, pripadaju HDZ-u
odnosno HSS-u u Općinskom vijeću Općine Brestovac, a koju je primjedbu Općinsko
izborno povjerenstvo, nakon provedenog postupka ponovnog preračuna­va­nja
glasova u vijećničke mandate, prihvatilo.

Protiv rješe­nja o ispravku prigovor je podnio HDZ, smatra­jući da je
nadležno Općinsko izborno povjerenstvo pogriješilo, jer se prilikom donoše­nja
rješe­nja o ispravku ranijih odluka o broju vijećničkih mjesta koja pripadaju
HDZ-u odnosno HSS-u rukovodilo izračunom na decimalne brojeve, a ne izračunom
na cijele brojeve.

Nadležno Županijsko izborno povjerenstvo ocijenilo je prigovor HDZ-a
osnovanim, te je poništilo rješe­nja o ispravku Općin­skog izbornog
povjerenstva Općine Brestovac i osnažilo prvotno donesene odluke tog
povjerenstva, kojima je utvrđeno da u Općin­skom vijeću Općine Brestovac HDZ-u
pripada 6, a HSS-u 4 vijeć­nič­ka mjesta, s obrazlože­njem navedenim pod točkom
3. ove odluke.

Protiv rješe­nja nadležnog Županijskog izbornog povjerenstva podnosite­ljica
(Hrvatska se­ljačka stranka) ovom je Sudu podnijela žalbu za zaštitu izbornog
prava.

5. Ustavni sud u cijelosti prihvaća utvrđenje nadležnog Povjerenstva da
u konkretnom slučaju rezultati glasova­nja na području Općine Brestovac nisu
sporni, već je sporna metodologija po kojoj je izračun broja mandata proveden.

Provođe­njem kontrolnog postupka preračunava­nja
glasova u mandate, sukladno članku 23. stavku 2. Zakona o izborima, Ustavni sud
je utvrdio da se u konkretnom slučaju, u dijelu postupka preračunava­nja
glasova u mandate u kojem se broj važećih dobivenih glasova svake kandidacijske
liste dijeli sa zajedničkim djelite­ljem (to jest, s brojem 107), u izborima za
15 članova Općinskog vijeća Općine Brestovac pojavio poseban pravni problem tzv.
prekomjernog mandata:

|  |  |  |
| --- | --- | --- |
| **KANDIDACIJSKE LISTE  (koje su prešle izborni prag)** | **Broj dobivenih glasova  dijeli se sa zajedničkim  djeliteljem (107)** | **Ukupan broj osvo-**  **jenih mjesta u   Općinskom vijeću  Općine Brestovac** |
| HDZ | 643 : 107 = 6,009 | **6** |
| HSS | 538 : 107 = 5,028 | **5** |
| HNS | 218 : 107 = 2,037 | **2** |
| SDP | 196 : 107 = 1,832 | **1** |
| HSLS | 146 : 107 = 1,364 | **1** |
| Nezavisna lista | 129 : 107 = 1,206 | **1** |
| **Ukupno mjesta u**  **Općinskom vijeću**  **Općine Brestovac** | if !supportEmptyParas endif | **16** |

if !supportEmptyParas endif

**if !supportEmptyParas endif**

Prekomjerni mandati pojav­ljuju
se onda kada je zbroj svih mandata koje su dobile pojedine kandidacijske liste
u postupku raspodjele mandata veći od broja mjesta u predstavničkom tijelu.
Konkretno, u Općinsko vijeće Općine Brestovac bira se ukupno 15 vijećnika, ali
je zbroj mandata, koje su dobile kandidacijske liste u postupku preračunava­nja
dobivenih glasova u mandate, veći od toga broja (16).

Budući da hrvatsko
zakonodavstvo ne poznaje i ne priznaje institut prekomjernih mandata, odnosno
ne dopušta promjenu broja mjesta u predstavničkom tijelu, Ustavni sud utvrđuje
da se, u konkretnom slučaju pojave prekomjernog mandata za izbor članova
Općinskog vijeća Općine Brestovac, točan broj mandata koji pripada svakoj
kandidacijskoj listi utvrđuje primjenom općih pravila DžHondtove metode za
preračunava­nje glasova u mandate, koja je metoda ozako­njena u nacionalnom
izbornopravnom poretku Republike Hrvatske.

Prema pravilima
DžHondtovog sustava, utvrđiva­nje točnog broja vijećničkih mjesta koja
pripadaju svakoj pojedinoj kandidacijskoj listi za izbor članova Općinskog
vijeća Općine Brestovac utvrđuje se u konkretnoj situaciji na s­ljedeći način:
nakon diobe dobivenih važećih glasova s brojem 1, 2, 3, itd. (do ukupnog broja
vijećničkih mjesta), potrebno je utvrditi prvih 15 brojeva po veličini (od
najveće­g do najma­nje­g – u konkretnom slučaju, petnaestog po redu). Ti
brojevi (zak­ljučno s petnaestim po redu) označavaju istodobno i osvojene
mandate za svaku kandidacijsku listu (u tablici su ti brojevi, odnosno osvojena
mjesta označena tamnijom bojom):

if !supportEmptyParas endif

|  |  |  |  |  |  |  |
| --- | --- | --- | --- | --- | --- | --- |
| **Glasovi se**  **dijele s**  **brojem, koji               ujedno      označava i**  **osvojeni**  **mandat** | **HDZ** | **HSS** | **HNS** | **SDP** | **HSLS** | **Nezavisna  lista**  if !supportEmptyParas endif |
| **1** | **643,00** | **538,00** | **218,00** | **196,00** | **146,00** | **129,00** |
| **2** | **321,50** | **269,00** | **109,00** | 98,00 | 73,00 | 64,50 |
| **3** | **214,33** | **179,33** | 72,67 | itd. | itd. | itd. |
| **4** | **160,75** | **134,50** | itd. | if !supportEmptyParas endif | if !supportEmptyParas endif | if !supportEmptyParas endif |
| **5** | **128,60** | **107,60** | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| 6 | 107,17 | 89,67 | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| 7 | itd. | itd. | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |

if !supportEmptyParas endif

if !supportEmptyParas endif

Sukladno
navedenom, u izborima za članove Općinskog vijeća Općine Brestovac HDZ je
osvojio pet (5) vijećničkih mjesta, HSS je osvojio pet (5) vijećničkih mjesta,
HNS je osvojio dva (2) vijećnička mjesta, a SDP, HSLS i Nezavisna lista po
jedno (1) vijećničko mjesto.

6. Stoga je, u skladu s
odredbom članka 128. točke 9. Ustava, članka 88. Ustavnog zakona o Ustavnom
sudu Republike Hrvatske (»Narodne novine«, broj 99/99) i članka 56. Zakona o
izborima, odlučeno kao u izreci.

Broj: U-VII-1244/2001
Zagreb, 29. svib­nja 2001.

USTAVNI SUD REPUBLIKE HRVATSKE

Dopredsjednik Suda **dr. sc. Jasna Omejec,** v. r.

if !supportEmptyParas endif

Odluka, NN 50/2001-812
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)